ظریف: که نوې موافقه ونشي، ایران یورانیم غني کول بیا پیلوي
د ځینو اروپايي هیوادونو په شمول، چین، هند، جاپان، جنوبي کوریا او ترکیه د ایراني تیلو لوی پيرودونکي دي.
د هند او ایران خارجه وزیرانو د سه شنبې په ورځ (مۍ۱۴) د ایران د تیلو په صادراتو د امریکا د بندیزونو په احتمالي اغیزو خبرې وکړې. د امریکا جمهور رئیس ډانلدټرمپ د ایران او نړیوالو قدرتونو ترمنځ د ۲۰۱۵ کال د اتومي موافقې نه امریکا و ایستله، او امریکا بیرته بندیزونه ولګول، اخلافاتو زور اخستې ځکه د ایران اقتصاد د سخت رکود سره مخامخ شوی. هند د امریکا تر وروستیو بندیزونو لګولو وروسته، د ایران نه د تیلو واردول بند کړي دي. تیره هفته، ایران اخطار ورکړ چې که نړیوال قدرتونه په نویو شرایطو د یوې موافقې په مذاکرو کې ناکامه شي، ایران به په شپیته ورځو کې د خپلو یورانیمو د غني کولو پروسه اخري لوړې کچې ته ورسوي. د ځنو اروپايي هیوادونو په شمول، چین، هند، جاپان، جنوبي کوریا او ترکیه د ایراني تیلو لوی پيرودونکي دي. تیرکال ایران د ورځې دوه نیم میلیونه بیرل تیل صادرول، خو د امریکا د بندیزونو وروسته، دا صادرات اوس نیم ته ټیټ شوي دي. یو ایراني مقام د رویترز اژانس ته ویلي چې کیدلې شي دا صادرات د روانې می میاشتې وروسته په ورځ کې پنځه سوه زرو ته ټیټ شي. ځنی منابعو د دوشنبې په ورځ (می۱۳) وویل ایران شرط ایښې چې د نړیوالې اتومې موافقې د تطبیق دپاره باید په ورځ کې یونیم میلیون بیرل تیل صادر کړي. ایران په نړۍ کې د تیلو پنځه ویشتم صادرونکی هیواد دی. د امریکا د انرژۍ معلوماتي ادارې چې د احصایو او ارزونو خپلواکه موسسه ده، تیرکال کې د نړۍ د لسو مخکښه هیوادونو د تیلو تولیداتي ارقام خپاره کړي. ۱. د امریکامتحده ایالات – ۱۷.۸۷ میلیون بیرل تیل په ورځ کې تولید کړي چې د نړۍ ۱۸٪ جوړوي. ۲. سعودي عربستان – ۱۲.۴۲ میلیون بیرل تیل په ورځ کې تولید کړي چې د نړۍ ۱۲٪ جوړوي. ۳. روسیې – ۱۱.۴۰ میلیون بیرل تیل په ورځ کې تولید کړي چې د نړۍ ۱۱٪ جوړوي. ۴. کاناډا – ۵.۲۷ میلیون بیرل تیل په ورځ کې تولید کړي چې د نړۍ ۵٪ جوړوي. ۵. چین – ۴.۸۲ میلیون بیرل تیل په ورځ کې تولید کړي چې د نړۍ ۵٪ جوړوي. ۶. عراق – ۴. ۶۲ میلیون بیرل تیل په ورځ کې تولید کړي چې د نړۍ ۵٪ جوړوي. ۷. ایران – ۴.۴۷ میلیون بیرل تیل په ورځ کې تولید کړي چې د نړۍ ۴٪ جوړوي. ۸. متحده عرب اماراتو – ۳. ۷۹ میلیون بیرل تیل په ورځ کې تولید کړي چې د نړۍ ۴٪ جوړوي. ۹. برازیل – ۳. ۴۳ میلیون بیرل تیل په ورځ کې تولید کړي چې د نړۍ ۳٪ جوړوي. ۱۰. کویټ – ۲.۸۷ میلیون بیرل تیل په ورځ کې تولید کړي چې د نړۍ ۲٪ جوړوي.